**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**178/2023. (X.26.) önkormányzati**

**H a t á r o z a t**

Csongrád Városi Önkormányzat Képviselő-testülete a 2023. október 26-ai rendes ülésének napirendjét a következők szerint állapítja meg:

**1.** 2023. évi költségvetés III. negyedéves előirányzat módosítása

**2.** Csongrád Városi Önkormányzat 2024-2027. évekre vonatkozó stratégiai ellenőrzési terve és a 2024. évi belső ellenőrzési terve

**4.** Csongrád Város Kulturális, Közművelődési Koncepciója és Intézkedési Tervének felülvizsgálata

**5.** Elvi döntés a Csongrádi Információs Központ Csemegi Károly Könyvtár és Tari László Múzeum szétválása ügyében

**6.** Beszámoló a Csongrádi Települési Értéktár Bizottság tevékenységéről

**7.** A közterületek rendeltetéstől eltérő célú használatának szabályairól és díjairól szóló önkormányzati rendelet módosítása

**8.** Javaslat a települési támogatás megállapításának, kifizetésének, folyósításának, valamint felhasználásának ellenőrzéséről sz. 10/2020.(II. 21.)önkormányzati rendelet módosítására

**9.** Javaslat: 6640 Csongrád, Nagymező u. 4/B. szám alatti önkormányzati tulajdonú szociális bérlakás közérdekű lakássá történő átminősítésére

**10.** AzFBH-NP Közszolgáltató Nonprofit Kft., mint beolvadó társaság vonatkozásában az FBH-NP Közszolgáltató Nonprofit Kft-nek a Duna-Tisza közi Hulladékgazdálkodási Nonprofit Kft.-be történő beolvadásáról, a beolvadással megvalósuló egyesüléséről, az ahhoz kapcsolódó végleges döntések meghozatala

**11.** Bedő Tamás polgármester szabadság ütemtervének módosítása, tájékoztatás a 2023. évre megállapított szabadság igénybevételéről

**12.** Javaslat a Helyi Választási Bizottság tagjainak megválasztására

**13.** Tájékoztatás a lejárt határidejű határozatok végrehajtásáról

**Zárt ülés:**

**Z/1.** Javaslat Szociális Díj adományozására

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**179/2023. (X.26.) önkormányzati**

Pü/30-2/2023.

**H a t á r o z a t**

Csongrád Városi Önkormányzat Képviselő-testülete megtárgyalta a 2024-2027. évekre vonatkozó stratégiai ellenőrzési és a 2024. évi belső ellenőrzési tervre vonatkozó előterjesztést, azt az előterjesztés mellékletei szerint elfogadja.

*Határidő:* folyamatos

*Felelős:* Dr. Juhász László jegyző

 Sziveri-Gajdán Lejla belső ellenőr

Erről jegyzőkönyvi kivonaton értesítést kap:

1. Képviselő-testület tagjai,

2. Bedő Tamás polgármester

3. Dr. Juhász László jegyző

4. Sziveri-Gajdán Lejla belső ellenőr

5. az érintett intézmények, gazdasági szervezetek vezetői

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**180/2023. (X.26.) önkormányzati**

REf/65-2/2023.

**H a t á r o z a t**

Csongrád Városi Önkormányzat Képviselő-testülete megtárgyalta a *„Csongrád Város Kulturális, Közművelődési Koncepciója és Intézkedési Tervének felülvizsgálata”* című előterjesztést és a következő határozatot hozza:

1. A Képviselő-testület elfogadja Csongrád Város Kulturális, Közművelődési Koncepciója és Intézkedési Tervmegvalósulásának tájékoztatóját.

2. A Képviselő-testület felkéri a Polgármestert, hogy 2025. december 15-ig vizsgálja felül az intézkedési tervet és a szükséges kiegészítésekkel, a kulturális koncepcióhoz igazítva terjessze a Képviselő-testület elé.

 Határidő: a képviselő-testület 2025.decemberi ülése

 Felelős: polgármester

A határozatról értesítést kapnak:

1. a képviselő-testület tagjai
2. kultúráért felelős alpolgármester
3. kulturális referens és általa
4. az érintett intézmények, szervezetek

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**181/2023. (X.26.) önkormányzati**

Önk/155-2/2023.

**H a t á r o z a t**

Csongrád Városi Önkormányzat Képviselő-testülete az „*Elvi döntés a* [*Csongrádi Információs Központ Csemegi Károly Könyvtár és Tari László Múzeum*](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) *szétválása ügyében*”című előterjesztést megtárgyalta, és az alábbi döntést hozta:

# A Képviselő-testület egyetért a [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) intézményi szétválasztásával.

# A Képviselő-testület utasítja a Jegyzőt, hogy a szétválás (kiválás) módosító és alapító okiratait, valamint az intézményvezető pályázati kiírását készítse elő a soron következő képviselő-testületi ülésre, valamint szerezze be a miniszter és a Csongrádi Közművelődési Kerekasztal véleményét.

Határidő: folyamatos

Felelős: Jegyző

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet)
4. Irattár

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**182/2023. (X.26.) önkormányzati**

Ref/96-1/2023.

**H a t á r o z a t**

Csongrád Városi Önkormányzat Képviselő-testülete megtárgyalta a *„Beszámoló a Csongrádi Települési Értéktár Bizottság munkájáról ”* című előterjesztést és az alábbi döntést hozta:

A Képviselő-testület a Csongrádi Települési Értéktár Bizottság beszámolóját megtárgyalta és azt elfogadja. A Képviselő-testület köszönetét fejezi ki a Bizottság eddig végzett munkájáért, további tevékenységéhez sok sikert kíván.

Határidő: folyamatos

Felelős: Cseri Gábor alpolgármester

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor alpolgármester
3. Kulturális referens és általa

az érintettek

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**183/2023. (X.26.) önkormányzati**

Szo/2035-11/2023.

**H a t á r o z a t**

Csongrád Városi Önkormányzat képviselő testülete megtárgyalta „Javaslat: 6640 Csongrád, Nagymező u. 4/B. szám alatti önkormányzati tulajdonú szociális bérlakás közérdekű lakássá történő átminősítésére” tárgyú előterjesztést, és az alábbi döntést hozza:

A Képviselő testület „A lakások és helyiségek bérletéről és elidegenítéséről 23/2015. (X.27.) önkormányzati rendelet 4. § (1) bekezdés e) pont szerinti jogkörében eljárva, a 6640 Csongrád, Nagymező u. 4/B. szám alatti szociális bérlakást közérdekű bérlakássá minősíti.

A Képviselő-testület felkéri a polgármestert a lakáspályázat kihirdetése érdekében.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester
2. Szociális és Lakásügyi Iroda
3. Csongrádi Rendőrkapitányság
4. Irattár

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**184/2023. (X.26.) önkormányzati**

FJL/279-6/2023

**H a t á r o z a t**

Csongrád Város Önkormányzatának Képviselő-testülete megtárgyalta a „Az FBH-NP Közszolgáltató Nonprofit Korlátolt Felelősségű Társaság, mint beolvadó társaság vonatkozásában az FBH-NP Közszolgáltató Nonprofit Korlátolt Felelősségű Társaságnak a Duna-Tisza közi Hulladékgazdálkodási Nonprofit Kft.-be történő beolvadásáról, a beolvadással megvalósuló egyesüléséről, az ahhoz kapcsolódó végleges döntések meghozatala” című előterjesztést és az alábbi döntést hozza:

A Csongrád Városi Önkormányzat, az FBH-NP Közszolgáltató Nonprofit Korlátolt Felelősségű Társaság (a továbbiakban: FBH-NP Nonprofit KFT.; székhelye: 6521 Vaskút, 0551/2 hrsz.; cégjegyzékszáma: 03 09 126039) tagjaként eljárva:

1. az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (Átalakulási tv.) 8. § (1) bekezdésében foglaltaknak megfelelően egyetért az **FBH-NP Nonprofit KFT**. (székhelye: 6521 Vaskút, 0551/2 hrsz.; cégjegyzékszáma: 03 09 126039; adószám: 24290054-2-03; mint „**Beolvadó Társaság**”) **Duna-Tisza közi Hulladékgazdálkodási Nonprofit Kft**.-be (cégjegyzékszám: 03-09-131340, székhely: 6000 Kecskemét, Kisfái 248. 0737/12. hrsz., adószám: 12564392-2-03, mint „**Átvevő Társaság**”) (Beolvadó Társaság és Átvevő Társaság a továbbiakban együtt: „**Egyesülő Társaságok**”) történő **beolvadásával** azzal, hogy Beolvadó Társaság jogutódlással történő megszűnésével és beolvadásával az Átvevő Társaság változatlan formában, nonprofit korlátolt felelősségű társaságként, a 6000 Kecskemét, Kisfái 248. 0737/12 hrsz alatti székhelyén, a beolvadást követően fióktelepeit a beolvadó társaság fióktelepeivel kibővítve működik tovább, az ügyvezetését és képviseletét folyamatosan és változatlanul Agatics Roland, dr. Balics István ügyvezetők határozatlan időtartamig és 2023. december 31-ig Csongor Attila cégvezető látják el önálló aláírási joggal. Az egyesülés módja a Beolvadó Társaság és az Átvevő Társaság vonatkozásában a Polgári Törvénykönyvről szóló 2013. évi V. törvény (Ptk.) 3:44. § (1) bekezdés szerinti beolvadás;
2. nyilatkozik arról, hogy a beolvadás folytán létrejövő jogutód Átvevő Társaság tagja kíván lenni;
3. egyetért azzal, hogy az Átalakulási tv. 2. § (3) bekezdése alapján a Beolvadó Társaság Átvevő Társaságba történő beolvadásához szükséges vagyonmérleg-tervezet és vagyonleltár-tervezet fordulónapjaként a Beolvadó Társaság 2023. üzleti év közbenső mérlegének fordulónapja, azaz 2023. július 31. napja kerüljön meghatározásra;
4. egyetért azzal, hogy az Átalakulási tv. 6. § (6) bekezdése alapján a beolvadáshoz fűződő joghatások beállásának napjaként 2023. december 31. napja kerüljön megjelölésre azzal,

2

hogy amennyiben a beolvadás cégbírósági bejegyzése e napot követően történik meg, úgy a joghatások beállásának napja a cégbírósági bejegyzés napja lesz, a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) 57. § (2) bekezdése alapján;

1. elfogadja dr. Francsovics István (1107 Budapest X. ker., Gém utca 2/B. A. fsz. 3., MKVK azonosító: 002144) könyvvizsgálót a beolvadás könyvvizsgálójaként az Átalakulási tv. 4. § (6) bekezdése, majd az Átalakulási tv. 11. § (2a) bekezdése alapján;
2. megismerte és jóváhagyja a 2023. július 31-i fordulónappal elkészített és dr. Francsovics István mint független könyvvizsgáló által, valamint a társaságnál működő felügyelőbizottság által ellenőrzött vagyonmérleg tervezeteket és az azokat alátámasztó vagyonleltár tervezeteket mind az átalakuló (egyesülő) mint pedig a jogutódtársaság tekintetében. Az egyesüléssel érintett társaságok az átértékelés lehetőségével nem éltek.;
3. megismerte és az Átalakulási tv. 14. §-ában foglaltak szerint elfogadja az előterjesztés szerinti, írásban előzetesen közölt, a beolvadásra kiterjedő Egyesülési tervet és mellékleteit, valamint Egyesülési szerződést, azok mellékleteivel együtt, egyúttal felhatalmazza a polgármestert, valamint felkéri és felhatalmazza a Beolvadó Társaság ügyvezetőjét az Egyesülési terv, az Egyesülési szerződés és mellékleteik aláírására;
4. megismerte és az Átalakulási tv. 18. § (1) bekezdés e) pontjában foglaltak szerint jóváhagyja a jogutód Átvevő Társaság, azaz a Duna-Tisza közi Hulladékgazdálkodási Nonprofit Kft. egyesülés folytán szükséges módosításokkal egységes szerkezetbe foglalt Társasági szerződését az előterjesztés szerinti tartalommal, egyúttal felhatalmazza a polgármestert arra, hogy a módosításokkal egységes szerkezetbe foglalt Társasági szerződést Csongrád Városi Önkormányzat képviseletében eljárva írja alá;
5. az Egyesülő Társaságok tagjaként felkéri és felhatalmazza az Átvevő Társaság ügyvezetőjét, hogy a tisztességtelen piaci magatartás és a versenykorlátozás tilalmáról szóló 1996. évi LVII. törvény 24.§ alapján az egyesüléssel kapcsolatos bejelentést tegye meg a Gazdasági Versenyhivatalnál (GVH) és kezdeményezzen eljárást a tekintetben, hogy az egyesüléshez szükséges-e a GVH előzetes engedélye. Tudomásul veszi, hogy amennyiben a GVH előzetes engedélye szükséges az egyesüléshez, az egyesülés az engedély megadását, vagy amennyiben az engedély nem szükséges, a GVH nemleges nyilatkozatának kézhezvételét követően jöhet csak létre;
6. az Egyesülő Társaságok tagjaként az Átalakulási tv. 14. § (5) bekezdésére tekintettel felkéri a Duna-Tisza közi Hulladékgazdálkodási Nonprofit Kft. mint Átvevő Társaság ügyvezetőjét arra, hogy gondoskodjon jelen döntés meghozataláról szóló, jogszabályban meghatározott tartalmú közlemény Cégközlönyben történő közzétételének kezdeményezéséről az i) pontban foglaltak figyelembevételével;
7. felkéri és felhatalmazza az Átvevő Társaság ügyvezetőjét, hogy a Ctv. 59. § (1) bekezdése szerint intézkedjen a beolvadás illetékes Cégbírósághoz történő bejelentéséről az i) pontban foglaltak figyelembevételével;

3

1. felhatalmazza a polgármestert vagy az általa delegált személyt arra, hogy a Beolvadó Társaság taggyűlésén olyan határozat hozatalában vegyen részt, amely az Egyesülési tervben meghatározott átalakulást (beolvadást) elhatározza, az Egyesülési tervet és mellékleteit – közte az Átvevő Társaság létesítő okirat módosítását – elfogadja jelen határozat a-m) pontjában foglaltaknak megfelelően;
2. felkéri és felhatalmazza az Átvevő Társaság ügyvezetőjét, hogy a társaság munkavállalóit az egyesülés tényéről és határidejéről tájékoztassa az i) pontban foglaltak figyelembevételével.

Határidő: azonnal, illetve jogszabály szerint

Felelős: Bedő Tamás polgármester

A határozatról értesítést kap:

1. Képviselő-testület tagjai
2. Fejlesztési-és üzemeltetési iroda
3. érintettek

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**185/2023. (X.26.) önkormányzati**

Önk/45-3/2023.

**H a t á r o z a t**

Csongrád Város Önkormányzatának Képviselő-testülete megtárgyalta a *„Bedő Tamás polgármester szabadság ütemtervének módosítása, tájékoztatás a 2023. évre megállapított szabadság igénybevételéről”* tárgyú előterjesztést és az alábbi döntést hozza:

A Képviselő-testület Bedő Tamás főállású polgármester 2023. évi szabadság ütemtervét az alábbiak szerint módosítja:

Október 18., 19-20. 3 nap

Október 30-31., 2 nap

November 7-9., 20., 24., 5 nap

December 21-29,, 5 nap

**Összesen: 15 nap**

A 2023-ban még fennmaradó 33 nap és a 2024-ben járó időarányos szabadság 2024. szeptember 30-ig kerül kivételre.

Erről jegyzőkönyvi kivonaton értesítést kap:

1. a képviselő-testület tagjai

2. Bedő Tamás polgármester

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**186/2023. (X.26.) önkormányzati**

Önk/158-1/2023.

**H a t á r o z a t**

Csongrád Városi Önkormányzat Képviselő-testülete a 2024. évi helyi önkormányzati képviselők és polgármesterek, valamint a nemzetiségi önkormányzati képviselők választására – a 2013. évi XXXVI. törvény 23. §-a alapján – Csongrád város Helyi Választási Bizottsága tagjainak és póttagjainak az alábbi személyeket választja meg:

Tagok: **Dr. Kurucz Ferenc**

 **Dr. Berényi Andrea**

 **Forgóné Dr. Cimber Zsuzsanna**

 Póttagok: **Dr. Hörömpöliné Víkor Katalin**

 **Fássy Anita Katalin**

Határidő az eskü letételére: 2023. október 31.

Felelős: Dr. Juhász László jegyző, HVI vezető

 Erről jegyzőkönyvi kivonaton értesítést kap:

 1./ a képviselő-testület tagjai,

 2./ Dr. Juhász László jegyző,

 3./ a helyi választási bizottság tagjai

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**187/2023. (X.26.) önkormányzati**

Önk/11-8/2023.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a ***2023. szeptember 25-ei*** *(rendkívüli)* és a ***2023. szeptember 28-ai*** *(rendes)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

K.m.f.

 Bedő Tamás sk. dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**188/2023.(X. 26.)önkormányzati**

Önk/163-1/2023.

**H a t á r o z a t**

Csongrád Városi Önkormányzat Képviselő-testülete a 2023. évi költségvetés terhére 100.000 Ft támogatást nyújt a Kárpátaljai hadiárva magyar gyermekek részére.

A Képviselő-testület kéri a polgármestert, intézkedjen a támogatás átutalásáról a Boldogok a Szegények Alapítvány számlaszámára.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. a képviselő-testület tagjai

2. a Gazdálkodási Iroda

K.m.f.

 Bedő Tamás sk. Dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**189/2023. (X.26.) önkormányzati**

Önk/145-7/2023.

**H a t á r o z a t**

 Csongrád Városi Önkormányzat Képviselő-testülete a 20/2013. (XI.21.) önkormányzati rendelet alapján, 2023. évben Szociális Díjat adományoz

**Szabadkai István gépkocsivezető-karbantartó részére.**

Szabadkai István gépi forgácsoló-esztergályos szakmunkás bizonyítványát 1976-ban szerezte.

1987-ben kazánfűtő szakmai képesítésre tett szert.

A HÓDIKÖT-nél gépkocsivezetőként dolgozott, majd a Városellátó Intézménynél helyezkedett el 2005-ben. 2013. március 01-én került áthelyezésre a Szociális Ellátások Intézményéhez, kazánfűtő, karbantartó munkakörbe.

Az Intézmény átalakítása után, 2015-ben a jogutód Dr. Szarka Ödön Egyesített Egészségügyi és Szociális Intézmény  Szociális Ápoló Otthon és Gondviselés Háza szervezeti egységében fűtő-karbantartó, helyettesítő gépkocsivezető, majd 2020 szeptemberétől gépkocsivezető – karbantartó – fűtő.

Szabadkai István elmondása szerint a Vasút utcai Otthon volt álmai munkahelye.

Nemcsak a Vasút utcai intézményben, hanem a Rendelőintézetben, a Síp utcai telephelyen, a Bölcsődékben és az Orvosi Ügyeleten látta el a feladatát. Rendszeresen segített az EFI - nek is, szállított, pakolt, cipekedett. Különböző rendezvényeken való kitelepülések alkalmával hozta - vitte a sátrat, a felszerelést, szerelte a kitelepülésekhez szükséges eszközöket. Ezen alkalmakkor mindig a megbeszéltek szerint, időben megjelent, a rábízott feladatokat segítőkészen látta el. Hétvégén és ünnepnapon is mindig lehetett rá számítani, sose mondott nemet, magáénak érezte az Intézményt érintő feladatokat.

Napi tevékenysége közé tartozott a Rendelőintézet mintavételi helyéről történő minták eljuttatása a laboratóriumokba, Szentesre, Hódmezővásárhelyre, Szegedre, vagy éppen Budapestre. A minták szállításakor a szakmai szabályokat utasítás szerint betartotta, és azoknak maradéktalanul eleget tett. Napi szinten előfordult, hogy 80 -100 paciens vizsgálati anyagát szállította biztonsággal, fegyelemmel, felelősséggel. Intézte az Intézményi postát, a bankot és a polgármesteri hivatallal történő kapcsolattartást. Megbízható, szavatartó, szabálykövető kolléga.

Ha leesett a hó, az biztos, hogy rövid időn belül az intézmény járdáiról - kapun belül és kívül egyaránt - eltakarításra került általa. Ha a kazánoknak éjjel-nappal bármilyen meghibásodása történt, jött és megoldotta.

Az Otthon lakóit nagy türelemmel hozta-vitte a szakrendelésekre, rendezvényekre vagy kórházba. A bentlakó idősek kéréseinek egy szóra mindig eleget tett. Nagy tisztelettel és szeretettel törődött az idősekkel.

Az intézményi autó költséghatékony üzemeltetésére, karbantartására mindig nagy figyelmet fordított, szívügyének tekintette az üzembiztos állapotot, és azt is, hogy az autó állapotát megvédje. Az autó üzemeltetéséhez szükséges iratokat pontosan, precízen vezette. Büszke volt a szinte új autóra, melyre nagyon vigyázott.

Karbantartói feladatai közé tartozott az intézmény környezetének rendben tartása, nyírta a füvet, kapálta a kertet. Ezermester volt, szerelte az ágyakat, a kerekes székeket, felfúrta a polcot, javította a vizesblokkot.

2

Önzetlen magatartásával és kellemes, udvarias modorával minden kollégája és az intézmény lakói is csak jó szívvel tudnak rá gondolni. Jól viselte a sok női kollégát, a kedves csipkelődést jó humorával meg is válaszolta. Lelkiismeretes munkáját korábban „Polgármesteri Dicséret” –tel kitüntetéssel ismerte el a polgármester.

Kimagasló és példaértékű munkásságával különösképpen hozzájárult a Dr. Szarka Ödön Intézmény telephelyeinek a folyamatos és biztonságos feladatellátásához, a szociális ellátások zökkenőmentes hozzáféréséhez, fejlődéséhez.

Szabadkai István az intézmény közalkalmazott dolgozója lévén, 2023. november 13-tól felmentési idejét tölti, majd 2024. január 27.-én megkezdi a nyugdíjas éveit.

Az Intézményben eltöltött 10 éves szolgálat és elkötelezett lelkiismeretes munka teszi Őt méltóvá a Szociális Díjra.

K.m.f.

 Bedő Tamás sk. Dr. Juhász László sk.

 polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. október 26-án** megtartott **18.** (*rendes*)üléséről készült jegyzőkönyvből.

**189/2023. (X.26.) önkormányzati**

Önk/145-7/2023.

**H a t á r o z a t**

 Csongrád Városi Önkormányzat Képviselő-testülete a 20/2013. (XI.21.) önkormányzati rendelet alapján, 2023. évben Szociális Díjat adományoz

**Dr. Szarka Ödön Egyesített Egészségügyi és Szociális Intézmény Templom utcai „Mesevár” Bölcsőde és Széchenyi úti „Kuckó-mackó” Bölcsőde dolgozói munkaközössége** **részére.**

A bölcsődei feladatellátás 2016. július 01-től került a Csongrádi Óvodák és Bölcsődék Igazgatóságától a Dr. Szarka Ödön Egyesített Egészségügyi és Szociális Intézményhez. A munkavállalók áthelyezéssel kerültek az intézményhez.

A Bölcsődék azon 20 hetestől – 3 éves korú kisgyermekek számára biztosítanak életkoruknak, egyéni fejlődési ütemüknek megfelelő szakszerű gondozást és nevelést, akiknek a szüleik napközbeni ellátásukról nem tudnak gondoskodni.

A nevelés középpontjában a kisgyermekek és családjaik állnak.

A kisgyermeknevelők és a dajkák a gyermekek egyéni igényeire irányuló, érzelmi biztonságot nyújtó, derűs, szeretetteljes légkör megteremtése mellett, magas szintű gondozó-nevelői munka megvalósításával biztosítják a kisdedek ellátását.

Kiemelt hangsúlyt fordítanak a család és bölcsőde közötti kapcsolat erősítésére, közös programok megszervezésére. A kisgyermekek betegség miatti tartós távollétük ideje alatt a szülőknek online biztosítanak szakmai támogatást.

Előtérbe helyezik a szülővel történő fokozatos beszoktatást, mely megkönnyíti az új környezethez való alkalmazkodást, továbbá a kisgyermeknevelővel való, biztonságot nyújtó érzelmi kötődés fokozatos kialakulását.

A dolgozók sokat tesznek szakmai fejlődésükért. Rendszeresen vesznek részt továbbképzéseken, amelyet a magas szintű szakmai munka megvalósítása érdekében elengedhetetlennek tartanak.

Az elmúlt években a fiatalkorú bölcsődei dolgozók családalapítási és gyermekvállalási életszakaszukban voltak, ennek következtében a bölcsődékben nagy volt a személyi változás mértéke. A dolgozók példásan helyt álltak a sok változás ellenére, segítették az új kollégákat. A változások sokaságát nem lehetett megérezni a szakmai munkán. A bölcsődei munkaközösség összetartó ereje kimagasló. Az ott dolgozók sokat tettek a tárgyi feltételek javításán. A felújítások során zavartalan volt az ellátás, arra törekedtek, hogy a bölcsődékben mihamarabb visszatérjen az élet, és teljes létszámmal tudjanak dolgozni.

A hatósági ellenőrzések alkalmával kiválóan teljesítettek, és hibátlan jegyzőkönyveket kapott az intézmény.

A szeretetteljes és elhivatott példaértékű szakmai munka méltóvá teszi a Dr. Szarka Ödön Egyesített Egészségügyi és Szociális Intézmény Templom utcai „Mesevár” Bölcsőde és Széchenyi úti „Kuckó-mackó” Bölcsőde dolgozói munkaközösségét a Szociális Díjra.

K.m.f.

 Bedő Tamás sk. Dr. Juhász László sk.

 polgármester jegyző

A kivonat hiteléül: